“OʻZBEKISTON RESPUBLIKASI FUQAROLARIDAN, AJNABIY FUQAROLARDAN VA FUQAROLIGI BOʻLMAGAN ShAXSLARDAN OLINADIGAN DAROMAD SOLIGʻI TOʻGʻRISIDA”GI HAMDA “KORXONALAR, BIRLAShMALAR VA TAShKILOTLARDAN OLINADIGAN SOLIQLAR TOʻGʻRISIDA”GI OʻZBEKISTON RESPUBLIKASI QONUNLARIGA OʻZGARTIShLAR VA QOʻShIMChALAR KIRITISh HAQIDA
(law, 1998-01-01)

“12-modda. Fuqarolarning asosiy ish joyidagi ish haqi va boshqa daromadlari summasidan soliqni hisoblab chiqarish va toʻlash tartibi
Soliq kalendar yil boshidan eʼtiboran har oy tugaganidan keyin ilgari ushlab qolingan soliq summasini ham hisobga olgan holda soliq solinadigan daromadlar yigʻindisi summalaridan hisoblab chiqiladi. Yil tugaganidan keyin fuqarolarning kalendar yildagi butun daromadini (toʻliq soʻmlarda) tashkil qiladigan summalarga asoslangan holda soliq qayta hisob-kitob qilinadi. Yil davomida ish (xizmat, oʻqish) joyi oʻzgargan taqdirda soliq yangi (xizmat oʻqish) joyida avvalgi va yangi ish joyida olingan yillik daromad yigʻindisiga asoslangan holda hisoblab chiqariladi. Avvalgi ish joyida olingan daromadlar maʼlumotnoma bilan tasdiqlanadi”. II. Oʻzbekiston Respublikasining 1991-yil 15-fevralda qabul qilingan “Korxonalar, birlashmalar va tashkilotlardan olinadigan soliqlar toʻgʻrisida”gi Qonuniga (“Oʻzbekiston Respublikasi Oliy Kengashining Axborotnomasi, 1991-yil, № 4, 86-modda) Oʻzbekiston Respublikasining 1992-yil 14-yanvardagi (Oʻzbekiston Respublikasi Oliy Kengashining Axborotnomasi 1991-yil, № 8, 191-modda) va 1992-yil 14-yanvardagi qonunlari bilan kiritilgan oʻzgartishlarni hisobga olgan holda quyidagi oʻzgartirishlar va qoʻshimchalar kiritilsin: 1. 1-moddada uchinchi xatboshi quyidagi tahrirda bayon qilinsin: “xoʻjalik hisobida turmaydigan, lekin xoʻjalik (tijorat) faoliyatidan daromad oladigan (budjetdagi ilmiy-tekshirish tashkilotlaridan tashqari) tashkilotlar;” 2. 4-moddada: ikkinchi xatboshi quyidagi tahrirda bayon etilsin: “qoʻshimcha qiymat soligʻi, aksizlar, respublika hududidan tashqariga olib ketilayotgan xomashyo resurslari va mahsulotlarga solinadigan soliqlari”. Oʻn toʻqqizinchi va yigirmanchi xatboshilar quyidagi tahrirda bayon etilsin: “banklardan vaqtincha foydalanishga olingan kredit resurslari uchun toʻlovlar, operatsiya sarf-xarajatlari, pul mablagʻlari va qimmatbaho xomashyolarini tashish va saqlash sarf-xarajatlari; hisob-kitob va joriy schyotlar boʻyicha, depozit schyotlar, aholi jamgʻarmalari, Davlat sugʻurtasi schyotlari boʻyicha hisoblab chiqarilgan va toʻlangan foizlar;” 3-band quyidagi mazmundagi xatboshi bilan toʻldirilsin: “Davlat sugʻurtasi depozitlar boʻyicha foizlardan olgan pul summasi”. Shu modda quyidagi mazmundagi xatboshi bilan toʻldirilsin: “Ajnabiy yuridik shaxslarning, Oʻzbekiston va ajnabiy yuridik shaxslar, fuqarolar ishtirokidagi qoʻshma korxonalarning daromadlari boʻyicha soliq solinadigan bazasi shunday korxonalarning rezerv fondi yoki shunga oʻxshash maqsadga moʻljallangan fondlarga ajratmalari summasi bu fondning miqdori ustav fondining 25 foiziga yetgunga qadar korxonalar daromadlarining 20 foizi miqdorida kamaytiriladi”. 3. 9-moddada: “a” bandidan “asosiy” degan soʻz chiqarib tashlansin; “e” bandi “Orol” soʻzidan keyin “Navroʻz”, “Tadbirkorlarga yordam” degan soʻzlar bilan toʻldirilsin. Modda quyidagi mazmundagi “n” va “o” bandlari bilan toʻldirilsin: “n) axloq tuzatish-mehnat muassasalarining korxonalari; o) Qizil Yarim Oy jamiyati taʼsis etgan korxona va tashkilotlar, bu mablagʻlardan jamiyatning ustavda belgilab qoʻyilgan vazifalarini bajarishda toʻliq foydalanish sharti bilan”. 4. 10-moddada: birinchi xatboshi quyidagi tahrirda bayon etilsin: “Yangi tashkil etilgan korxonalar (birjalar, tayyorlov, ulgurji, taʼminlovchi-sotuvchi, vositachi va savdo-tijorat korxonalaridan tashqari) tashkil topgan (roʻyxatdan oʻtkazilgan) paytdan eʼtiboran birinchi yili belgilangan stavkaning 25 foizi mikdorida va ikkinchi yili 50 foizi miqdorida soliq toʻlaydilar”. 5. 11-moddada: 1-band quyidagi tahrirda bayon qilinsin: “1) korxona ikki yil davomida: a) patent egasi oʻz ishlab chiqarishida ixtirolardan foydalanishdan va unga litsenziya sotishdan oladigan daromadlariga va valyuta tushumlariga ixtirodan foydalana boshlagan yoki litsenziya, sotilgan sanadan boshlab patent amal qiladigan muddat atrofida; b) litsenziya, sotib olish natijasida ixtirodan foydalanishdan oladigan daromadlariga va valyuta tushumlariga ixtirodan foydalana boshlangan sanadan boshlab; v) yoki patentlangan ixtironi, qoʻllanib yangi texnika tayyorlash uchun maxsus barpo etiladigan ishlab chiqarishdan oladigan daromadlariga va valyuta tushumlariga korxona yoki yangi ishlab chiqarish ishga tushirilgan sanadan boshlab”; 2-bandning ikkinchi xatboshisi quyidagi tahrirda bayon qilinsin: “Agar qoʻshma korxona ikki yil davomida oʻz ustav fondini tarkib toptirmasa yoki soliq toʻlashdan ozod etilgan qoʻshma korxona uch yillik muddat oʻtmay turib tugatilgan taqdirda soliq summasi umumiy belgilangan tartibda, uning butun faoliyat davri uchun toʻla miqdorda undiriladi”. 6. 12-modda quyidagi mazmundagi xatboshi bilan toʻldirilsin: “umumiy foydalanishdagi yoʻllarni saqlash, taʼmirlash va qurish uchun ajratmalar; Qizil Yarim Oy jamiyatiga badallar va boshqa xayr-ehsonlar”; 7. 19-moddada: 26-band “poyabzal tikish, taʼmirlash” degan soʻzlardan keyin “trikotaj buyumlari, murakkab roʻzgʻor texnikasi, soat, mebel tuzatish yoki taʼmirlash, ijaraga berish” degan soʻzlar bilan toʻldirilsin; 28-band “protez-ortopediya buyumlari” soʻzlaridan soʻng “va nogironlar uchun ashyolar” degan soʻzlar bilan toʻldirilsin. Modda quyidagi mazmundagi yangi bandlar bilan toʻldirilsin: “29) nashriyotlar, roʻznomalar va oynomalarning muharririyatlari, matbaa va kitob savdosi korxonalari, Davlat teleradioeshittirish kompaniyasi, Oʻzbekiston Milliy axborot agentligi chiqaradigan mahsulotlar va koʻrsatadigan xizmatlar; 30) Oʻzbekiston Respublikasi Qizil Yarim Oy jamiyatining korxonalari ishlab chiqaradigan mahsulotlar va koʻrsatadigan xizmatlar, basharti boʻshatib olinadigan mablagʻlar jamiyatning ustavda belgilab qoʻyilgan vazifalarini bajarishda ishlatilgan taqdirda”. 8. 23-modda “oʻzi ishlab chiqargan mollar” degan soʻzlardan keyin “va Qizil Yarim Oy jamiyatining korxonalari bilan tashkilotlari ishlab chiqarayotgan mollar, basharti bu mablagʻlar, jamiyatning ustavda belgilab qoʻyilgan vazifalarini bajarishda ishlatilgan taqdirda” degan soʻzlar bilan toʻldirilsin. 9. 25-modda “toʻlaydilar” degan soʻzdan soʻng “Qizil Yarim Oy jamiyati va u taʼsis etgan korxonalar va tashkilotlar bundan mustasno, basharti boʻsh mablagʻlar jamiyatning ustavida belgilab qoʻyilgan vazifalarni bajarishda ishlatilgan taqdirda” degan soʻzlar bilan toʻldirilsin. 10. 35-modda quyidagi tahrirda bayon etilsin: “Mulkchilikning barcha shaklidagi yuridik shaxslar, shuningdek korxonalar, birlashmalar va tashkilotlarning yuridik shaxs boʻlmasa-da, oʻz mustaqil balansiga ega boʻlgan va Oʻzbekiston Respublikasi hududida joylashgan filiallari, vakolatxonalari va boshqa alohida boʻlinmalari korxona mol-mulki uchun soliq toʻlovchilar hisoblanadi”. 11. 36-moddada: birinchi qism quyidagi xatboshi bilan toʻldirilsin: “foydalanilgan daromad (foyda)”; Modda quyidagi mazmundagi uchinchi qism bilan toʻldirilsin: “Banklar, sugʻurta tashkilotlari, birjalar, shuningdek xalq xoʻjaligining baʼzi tarmoqlariga soliq solish xususiyatlarini Oʻzbekiston Respublikasi Prezidenti huzuridagi Vazirlar Mahkamasi belgilaydi”. 12. 38-moddaning “g” bandi “birlashma va tashkilotlar” degan soʻzlardan soʻng “Qizil Yarim Oy jamiyati va u taʼsis etgan tashkilot va korxonalar, basharti boʻshatib olinadigan mablagʻlar jamiyatning ustavda belgilab qoʻyilgan vazifalarini bajarishda ishlatilgan taqdirda” degan soʻzlar bilan toʻldirilsin.